
RAPORT COMUN

asupra proiectului Legii bugetului asigurărilor 

sociale de stat pe anul 2005

În urma examinării proiectului Legii bugetului asigurărilor sociale de stat pe anul 2005, a amendamentelor depuse de Comisiile permanente ale celor două Camere ale Parlamentului şi a celor depuse de parlamentari, Comisiile pentru buget, finanţe şi bănci ale Senatului şi Camerei Deputaţilor, care au fost avizate în fond, propun ca proiectul de Lege să fie supus spre dezbatere şi adoptare cu amendamentele prezentate în anexele 1 şi 2 la prezentul raport.

Prezentul proiect de Lege face parte din categoria legilor ordinare.

	PREŞEDINTE,

Dr. Viorel Ştefan


	PREŞEDINTE,

Ovidiu Muşetescu




ANEXA 1

AMENDAMENTE ADMISE

asupra Legii bugetului asigurărilor sociale de stat pe anul 2005

	Nr.

crt.
	Text iniţial
	Amendamente propuse/Autori
	Motivaţia amendamentului


Regimul si destinaţiile cheltuielilor

	
	Se propune completarea textului, astfel:

Regimul si destinaţiile cheltuielilor bugetare

Autor: Domnul deputat Eugen Nicolaescu
	Amendament admis. Pentru a se corela cu formularea din Legea bugetului de stat.
	

	2
	 Art.8. - “(2)  In cursul anului, cu aprobarea ordonatorului principal de credite se pot efectua virări de credite bugetare de la un alineat la altul, in limita sumelor totale prevăzute cu aceasta destinaţie.”


	Se propune reformularea textului astfel:

Art.8. - “(2)  In cursul anului, cu aprobarea ordonatorului principal de credite se pot efectua virări de credite bugetare de la un alineat la altul, in limita sumelor totale prevăzute cu aceasta destinaţie si in condiţiile legislaţiei in vigoare.”
Autor: Domnul deputat Eugen Nicolaescu
	Amendament admis. Precizare necesara, in conformitate si cu art.9 alin.(2) din Legea bugetului de stat.

 

	3
	Anexa nr.3/06/20/02

Capitolul 57.06

Coloana B Invatamant

Coloana 5- 2005 Propuneri

Suma:203.955.868 
	Se propune înlocuirea sumei 203.955.868 cu suma de 403.955.868

 Autori: Comisia pentru munca, familie si protecţie sociala a Senatului si doamna senator Rodica Selaru


	Amendament admis. Influenta suplimentara se asigura prin redistribuire de la alt capitol bugetar, cu încadrare in cheltuielile totale ale bugetului asigurărilor pentru şomaj.    

	4
	Anexa nr.3/06/20/02

Capitolul 57.06 Invatamant

Titlul/Articolul 20

Coloana B- Cheltuieli materiale si servicii

Coloana 5- 2005 Propuneri

Suma: 133.045.700
	Se propune înlocuirea sumei de 133.045.700 cu suma de 333.045.700

Autori: Comisia pentru munca, familie si protecţie sociala a Senatului si doamna senator Rodica Selaru
	Amendament admis. A se vedea explicaţia de la pct. 3.   

	5
	Anexa nr.3/06/20/02

Capitolul 86.06 Împrumuturi

Subcapitolul 04

Coloana B - Împrumuturi acordate pentru înfiinţarea si dezvoltarea de întreprinderi mici si mijlocii

Coloana 5 - 2005 Propuneri

Suma: 1.600.000.000
	Se propune înlocuirea sumei de 1.600.000.000 cu suma de 1.400.000.000

Autori: Comisia pentru munca, familie si protecţie sociala a Senatului si doamna senator Rodica Selaru
	Amendament admis. Influenta suplimentara se propune  a se redistribui la alt capitol bugetar  cu încadrare in cheltuielile totale ale bugetului asigurărilor pentru şomaj.


ANEXA 2
AMENDAMENTE RESPINSE

asupra Legii bugetului asigurărilor sociale de stat pe anul 2005

	Nr.

crt.
	Text iniţial
	Amendamente propuse/Autori
	Motivaţia amendamentului
	Motivaţia admiterii/respingerii

	1
	Art.1. - “Obiectul prezentei legi îl constituie stabilirea volumului veniturilor si a structurii acestora pe capitole si subcapitole si al cheltuielilor pe destinaţii, pentru bugetul asigurărilor sociale de stat, bugetul asigurărilor pentru şomaj si creditele externe, pentru anul 2005.”   
	Se propune completarea textului, astfel:

Art.1. - “Obiectul prezentei legi îl constituie stabilirea volumului veniturilor si a structurii acestora pe capitole si subcapitole si al cheltuielilor pe destinaţii si pe ordonatori principali de credite, pentru bugetul asigurărilor sociale de stat, bugetul asigurărilor pentru şomaj si creditele externe, pentru anul 2005.”

 Autor: Domnul deputat Eugen Nicolaescu
	Pentru a se corela cu formularea din Legea privind  bugetul de stat
	Amendament respins. 

Propunerea nu se justifica, deoarece in cazul celor doua bugete exista un singur ordonator principal de credite, respectiv Ministerul Muncii, Solidarităţii Sociale si Familiei.

	2
	Art.3. - “(1) Constituirea veniturilor bugetului asigurărilor sociale de stat si bugetului asigurărilor pentru şomaj pentru anul 2005 se realizează pe baza contribuţiilor sociale si a altor vărsăminte prelevate de la persoane juridice si fizice.

(2) Contribuţiile si celelalte venituri prevăzute la alin.(1), de orice natura si provenienţa, se încasează in conformitate cu prevederile legale in vigoare.”
	Se propune completarea cu un alineat nou, alin.(3), astfel:

“Art.3. - (3) Vărsămintele prelevate de la persoanele juridice si fizice sunt prevăzute in anexa nr.4.”

Autor: Domnul deputat Eugen Nicolaescu
	Precizare necesara.
	Amendament respins.

Precizarea nu este necesara deoarece alte vărsăminte prelevate de la persoane juridice si fizice, cum ar fi: recuperări de debite, contribuţii pentru bilete de tratament si odihna, etc., sunt evidenţiate la cap. 22.04  “Diverse venituri”.

	3
	Art.5- “ Veniturile bugetului asigurărilor sociale de stat pe anul 2005 sunt in suma de 166.323,5 miliarde lei si se prezintă astfel:

VENITURI TOTAL (miliarde lei)                            166.323,5

din care: 

Venituri curente       154.588,9

din acestea:

a)venituri fiscale      153.089,5

 - impozite directe   153.089,5

    din care:

- contribuţii pentru asigurări sociale                     147.496,9

- contribuţii de asigurare pentru accidente de munca si boli profesionale          5.592,6

b)venituri nefiscale      1.499,4

Subvenţii                  11.734,6”    


	Art.5- “ Veniturile bugetului asigurărilor sociale de stat pe anul 2005 sunt in suma de 172.523,5 miliarde lei si se prezintă astfel:

VENITURI TOTAL (miliarde lei)                             172.523,5

din care:

Venituri curente         163.797,9

din acestea:

a)venituri fiscale       162.298,5

- impozite directe      162.298,5

 din care:

- contribuţii pentru asigurări sociale                       156.696,9

- contribuţii de asigurare pentru accidente de munca si boli profesionale                  5.592,6

b)venituri nefiscale       1.499,4

Subvenţii                       8.734,6

Autor: Domnul deputat  Gheorghe Barbu
	Pentru asigurarea veniturilor necesare procesului de recalculare a pensiilor atât din punct de vedere tehnic, cat si pentru intrarea in plata a pensiilor recalculate pe grupe de pensionari din prima parte a anului 2005. 
	Amendament respins.

In condiţiile numărului limitat al contribuabililor si al unor grade optime de colectare a contribuţiilor, creşterea veniturilor in anul 2005 ar presupune menţinerea cotelor de contribuţii la nivelul celor aprobate pentru anul 2004 (corelat cu amendamentul propus la art.26) ceea ce ar contraveni masurilor stabilite prin Programul de guvernare de reducere a fiscalităţii si a creării premizelor impuse de integrarea in Uniunea Europeana.

	4
	Art.6 - “In structura economica cheltuielile bugetului asigurărilor sociale de stat pe anul 2005, in suma de 161.430,1 miliarde lei  se prezintă astfel:

CHELTUIELI - TOTAL                                            161.430,1

din care:

1. Cheltuieli curente 161.041,2

din acestea :

a) cheltuieli de personal  607,7

b) cheltuieli materiale si servicii                         5.352,2

c) transferuri            154.648,8

d) dobânzi                       432,5

2. Cheltuieli de capital    323,2

3. Rambursări de credite, plaţi de dobânzi si comisioane la credite                               65,7

din acestea:

a) rambursări de credite externe                              36,2

b) plaţi de dobânzi si comisioane                      29,5”
	Se propune modificarea  textului art.6, astfel:

Art.6 - In structura economica cheltuielile bugetului asigurărilor sociale de stat pe anul 2005, in suma de 167.630,1 miliarde lei  se prezintă astfel:

CHELTUIELI - TOTAL

                                   167.630,1

din care:

1. Cheltuieli curente  166.808,7

din acestea:

a) cheltuieli de personal   907,7

b) cheltuieli materiale si servicii                           6.052,2

c) transferuri              159.848,8

d) dobânzi                        432,5

2. Cheltuieli de capital     323,2

3. Rambursări de credite, plaţi de dobânzi si comisioane la credite                                65,7

din acestea:

a) rambursări de credite externe                                            36,2

b) plaţi de dobânzi si comisioane                         29,5

Autor: Domnul deputat Gheorghe Barbu
	Conform modificărilor propuse la art.5 de majorare a veniturilor, cheltuielile se majorează cu 6.200 miliarde din care cheltuieli de personal - 300 miliarde, cheltuieli materiale si servicii - 700 miliarde, transferuri - 5.200 miliarde, in vederea acoperirii cheltuielilor privind procesul tehnic de recalculare a pensiilor si pentru intrarea in plata a pensiilor recalculate pe grupe de pensionari începând cu prima parte a anului 2005.  
	Amendament respins.

Motivele invocate la punctul 3 nu permit majorarea cheltuielilor pe seama creşterii veniturilor. Menţionam ca in bugetul asigurărilor sociale de stat pe anul 2005 au fost prevăzute sumele necesare pentru prima etapa de recalculare a pensiilor care a început din luna septembrie 2004.

	5
	Art.7.- “(3) Aplicarea prevederilor, din actele normative in vigoare, referitoare la primele ce se acorda cu ocazia plecării in concediul de odihna, precum si a celor ale art.32 alin.(2) din Legea nr.188/1999 privind Statutul funcţionarilor publici, republicata, cu modificările ulterioare, se suspenda pana la data de 31 decembrie 2005.”
	Art.7 alin.(3) se elimina.

Autor:Doamna deputat Paula Ivanescu
	Salarizarea necorespunzătoare a funcţionarilor publici si a altor categorii de bugetari. Neaplicarea legislaţiei votate de Parlament. 
	Amendament respins.

Eliminarea art.7 alin.(3) nu poate fi susţinuta, întrucât influentele financiare suplimentare nu pot fi acoperite. O asemenea măsura se aplica întregului personal finanţat din bugetul de stat si bugetul asigurărilor sociale de stat pe anul 2005.

	6
	Art.17 - “(6)  Cuantumul maxim al creditului ce poate fi acordat, in anul 2005 unui beneficiar de credite, din suma prevăzuta la alin. (5), este de  10,0 miliarde lei.”
	Se modifica astfel:

Art.17 - (6)  Cuantumul maxim al creditului ce poate fi acordat,

in anul 2005 unui beneficiar de credite, din suma prevăzuta la

alin.(5), este de  25,0 miliarde lei

Autor:Doamna deputat Paula Ivanescu. 
	Pentru stimularea mai accentuata a creării de noi locuri de munca in cadrul  masurilor active de combatere a şomajului prin posibilitatea infiintarii unor întreprinderi de dimensiuni mai mari, cu un număr mai mare de angajaţi.
	Amendament respins.

Acordarea unui credit mai mic face posibila participarea mai multor beneficiari la acest fel de credite.

	7
	Art.22. - “In bugetele instituţiilor publice finanţate din bugetul asigurărilor sociale de stat si bugetul asigurărilor pentru şomaj, indiferent de subordonare, nu se pot prevedea sume pentru acordarea tichetelor de masa.” 
	Se elimina.

Autor:Doamna deputat Paula Ivanescu 
	Salariaţii bugetari din diversele domenii ale administraţiei trebuie trataţi in mod egal cu salariaţii din alte domenii, pe baza aceloraşi acte normative care reglementează acordarea tichetelor de masa.
	Amendament respins.

Autoarea nu precizează sursa de acoperire a sporului de cheltuieli ce rezulta din acordarea tichetelor de masa pentru salariaţii care lucrează in sectorul de pensii si şomaj, influente care pentru anul 2005 se cifrează pentru ambele bugete la 123,2 miliarde lei. Totodată, măsura ar crea un precedent si pentru alte instituţii publice finanţate din fonduri publice cu consecinţe negative asupra echilibrului bugetului general consolidat.

	8
	Art.24 - “(1) Valoarea punctului de pensie stabilita potrivit prevederilor art. 80 din Legea nr.19/2000, cu modificările si completările ulterioare, pentru anul 2005, este de 2.955.592 lei si se aplica începând cu 1 ianuarie 2005.”
	Se propune reformularea textului astfel:

Art.24 - “(1) Valoarea punctului de pensie stabilita potrivit prevederilor art. 80 din Legea nr.19/2000, cu modificările si completările ulterioare, pentru anul 2005, este de 3.684.800 lei,  in procent de 40% din valoarea salariului mediu brut utilizat la fundamentarea bugetului asigurărilor sociale de stat pe anul 2005,  si se aplica începând cu 1 ianuarie 2005.”

Autor: Domnul deputat Eugen Nicolaescu

	Conform alin. (2) al art.24, salariul mediu brut utilizat la fundamentarea bugetului asigurărilor sociale de stat pe anul 2005 este de 9.211.000 lei, iar 40% din acesta echivalează cu 3.684.800 lei. Valoarea trecuta in proiect la alin.(1) al art.24 ar însemna doar 32% din salariul mediu brut.


	Amendament respins.

Stabilirea valorii punctului de pensie este abordata prin actualul proiect de lege intr-o noua viziune, respectiv in contextul  Ordonanţei de urgenta nr.59/2004 pentru modificarea Legii nr.19/2000, cu modificările si completările ulterioare, potrivit căreia valoarea punctului de pensie se determina anual prin legea bugetului asigurărilor sociale de stat, prin actualizarea valorii punctului de pensie din luna decembrie a fiecărui an cu rata inflaţiei, prognozata pentru anul bugetar următor de câtre instituţia cu atribuţii in domeniu. Menţionam ca, potrivit Ordonanţei de urgenta nr.67/2004  pentru modificarea art.80 alin. (2) din Legea nr. 19/2000 valoarea punctului de pensie a fost stabilita de la 1 ianuarie 2005 la 2.955.592 lei.

	9
	Art.26 - “(1) In baza alin.(2) si alin.(3) ale art.18 din Legea nr.19/2000, cu modificările si completările ulterioare, pentru anul 2005, cotele de contribuţie de asigurări sociale se stabilesc după cum urmează:

a)  pentru condiţii normale de munca       29,5 %;

b)  pentru condiţii deosebite de munca    34,5 %;

c)  pentru condiţii speciale de munca       39,5 %.”
	Art. 26 alin. (1) lit.a), b) si c) se modifica astfel:

a)  pentru condiţii normale de munca       31,5 %;

b)  pentru condiţii deosebite de munca       36,5 %;

c)  pentru condiţii speciale de munca       41,5 %.

Autor: Domnul deputat Gheorghe Barbu
	Pentru asigurarea necesarului financiar corespunzător procesului de recalculare a pensiilor si punerea acestuia in aplicare prin intrarea in plata pe grupe de pensionari din prima parte a anului 2005.
	Amendament respins.

Menţinerea cotelor de contribuţii la nivelul celor aprobate pentru anul 2004 contravine masurilor de relaxare fiscala prevăzute in Programul de guvernare si al celor necesare creării cadrului competitiv impus tarilor care vor sa adere la Uniunea Europeana.

	10
	Art.28 - “Pentru anul 2005, cota contribuţiei pentru asigurarea pentru accidente de munca si boli profesionale, datorate de angajatori si de persoanele fizice care încheie contracte individuale de asigurare pentru accidente de munca si boli profesionale se stabilesc in funcţie de riscuri, pe sectoare economice, intre limitele de 0,5 si 4%, nivelul fiind reglementat prin hotărâre a Guvernului, conform prevederilor Legii nr.346/2002, cu modificările si completările ulterioare.”.

  
	Se propune reformularea art.28, prin precizarea exacta a limitelor, fara a se mai face o trimitere la o viitoare hotărâre a Guvernului.

Autor: Domnul deputat Eugen Nicolaescu
	In realitate fondul se încheie cu excedent calculat, deci nu este nevoie de hotărâre de guvern, sumele privind limitele respective putând fi precizate si incluse in lege.
	Amendament respins.

Potrivit art.98 din Legea nr.346/2002 privind asigurarea pentru accidente de munca si boli profesionale, cu modificările si completările ulterioare, contribuţiile se stabilesc in funcţie de tarife si clase de risc, iar potrivit art.99 tarifele si clasele de risc se stabilesc potrivit normelor metodologice de calcul al contribuţiei de asigurare pentru accidente de munca si boli profesionale elaborate de Casa Naţionala de Pensii si Alte Drepturi de Asigurări Sociale si aprobate prin hotărâre a Guvernului.

